PRM จ่อควัก 475 ล้าน ต่อเรือใหม่ 2 ลำ ขยายกลุ่ม Offshore
บอร์ด PRM ไฟเขียวควักเงิน 475 ลบ. ต่อเรือใหม่ 2 ลำ คาดเซ็นสัญญาจ้างไตรมาส 1/66 ต่อยอดธุรกิจให้บริการขนส่งคนหรือสินค้าสนับสนุนงานสํารวจและผลิตปิโตรเลียมทางทะเล ต่อขยายกองเรือ Offshore
PRM จ่อควัก 475 ลบ. จ้างต่อเรือใหม่ 2 ลำ ต่อยอดให้บริการขนส่งคนหรือสินค้าสนับสนุนงานสํารวจและผลิตปิโตรเลียมทางทะเล ต่อขยายกองเรือ Offshore
22 ธ.ค. 2565

บริษัท พริมา มารีน จํากัด (มหาชน) หรือ PRM ระบุว่า ที่ประชุมคณะกรรมการบริษัทฯ วันที่ 22 ธ.ค.65 ได้มีมติอนุมัติให้บริษัท ทรูธ มารีไทม์ เซอร์วิสเซส จํากัด (TMS) ซึ่งเป็นบริษัทย่อยที่บริษัทถือหุ้นทางอ้อมร้อยละ 99.99 ของจำนวนหุ้นที่ออกจําหน่ายทั้งหมด เข้าลงทุนต่อเรือใหม่ซึ่งเป็นเรือขนส่งผู้โดยสารและสัมภาระ (Crew boat) จำนวน 2 ลำ เพื่อให้บริการขนส่งคนหรือสินค้าสนับสนุนงานสํารวจและผลิตปิโตรเลียมทางทะเล (Offshore) โดยบริษัทคาดว่าจะดำเนินการลงนามในสัญญาต่อเรือภายในเดือนไตรมาส 1/66 คาดใช้ระยะเวลาในการต่อเรือประมาณ 12 เดือน นับจากวันที่ลงนามในสัญญา และจะมีมูลค่าการลงทุนรวมทั้งสิ้นประมาณ 13.63 ล้านดอลลาร์สหรัฐ หรือประมาณ 475.02 ล้านบาท (คํานวณจากอัตราแลกเปลี่ยน ณ วันที่ 22 ธันวาคม 2565 เท่ากับ 34.8511 บาท ต่อ 1 ดอลลาร์สหรัฐ)